
ప్రమాద తీవ్రతను బట్టి డ్రైవర్లకు శిక్షలుఐపీసీ సవరణలకు స్థాయీ సంఘం సిఫారసులున్యూఢిల్లీ, ఫిబ్రవరి 9: మద్యం తాగి వాహనాలు నడిపి ఇతరుల ప్రాణాలు హరించే వ్యక్తులపై ఐపీసీ కింద శిక్షార్హమైన హత్యానేరం మోపాలని, ఈ మేరకు ప్రస్తుత చట్టంలో సవరణలు తీసుకురావాలని పార్లమెంటరీ కమిటీ సిఫారసు చేసింది. ‘‘అధిక రోడ్డు ప్రమాదాలకు ప్రధాన కారణం తాగి వాహనాలు నడపడమే. ఈ సమస్యపై ఉక్కుపాదం మోపాలి. ఈ మేరకు సంబంధిత చట్టంలో తగిన సవరణలు తీసుకువస్తూ, ఇలాంటి నేరాలకు పాల్పడిన వారు శిక్షార్హమైన హత్యకు పాల్పడినట్లుగా పరిగణించాలి’’ అని మోటారు వాహనాల బిల్లుపై రవాణాపై పార్లమెంటరీ స్థాయీ సంఘం నివేదిక పేర్కొంది. ఐపీసీలోని 304 సెక్షన్ కింద శిక్షార్హమైన హత్యకు పాల్పడిన వారికి యావజ్జీవ జైలు శిక్ష, లేదా పదేళ్ల దాకా జైలు శిక్ష లేదా జరిమానా విధించవచ్చు. ఒకవేళ తాగి నడిపిన డ్రైవర్ ప్రమాదానికి పాల్పడితే అతను లేదా ఆమె నిర్లక్ష్యంగా వ్యవహరించారని పరిగణించే ప్రసక్తే లేదనీ, ఒక నేరం చేయడానికి ముందస్తుగా వేసుకున్న పథకంగా భావించి, ఆ ప్రమాద పర్యవసనాలను పరిగణనలోకి తీసుకుని సంబంధిత ఐపీసీ సెక్షన్ల కింద శిక్షించాలని కమిటీ సిఫారసు చేసింది. నిందితులు వాహనం నడిపినప్పుడు మద్యం సేవించి ఉన్నారా అని నిర్ధారించేందుకు .అంతర్జాతీయ ప్రమాణాలు గల టెస్టింగ్ మెషీన్లు ప్రభుత్వం వాడాలని సిఫారసు చేసింది. బైక్లు, కార్ల రేసింగ్లకు పాల్పడే వ్యక్తులపై జరిమానాల మొత్తాన్ని ఇంకా పెంచాలని సూచించింది. నిరుడు ఆగస్టులో ప్రభుత్వం మోటారు వాహనాల(సవరణ)బిల్లును తీసుకువచ్చింది. తఇదిలావుండగా, అనేక రాష్ట్రాలలో ఆర్టీవోలు అవినీతి కేంద్రాలుగా మారాయని, వాహన డీలర్లు అక్రమాలకు పాల్పడుతున్నారని, వాహనాల రిజిస్ట్రేషన్ ఇక మరింత కఠినతరం చేయాలని కమిటీ సిఫారసు చేసింది.

pramaada teevratanu batti driverlaku shikshalupiseee savaranalaku sthaayee sangham sifaarasulunyuudli, fibravari 9: madyam taagi vaahanaalu nadipi itarula praanaalu harinche vyaktulapai ipc kinda shikshaarhamaina hatyaneram mopalani, ee meraku prastuta chattamlo savaranalu teesukuraavaalani parlamentary commity sifaarasu chesindi. ‘‘adhika roddu pramaadaalaku pradhaana kaaranam taagi vaahanaalu nadapadame. ee samasyapai ukkupaadam mopali. ee meraku sambandhita chattamlo tagina savaranalu teesukuvastuu, ilanti neraalaku paalpadina vaaru shikshaarhamaina hatyaku palpadinatluga pariganinchaali’’ ani motaru vahanala billupai ravaanaapai parlamentary sthaayee sangham nivedika perkondi. ipclony 304 section kinda shikshaarhamaina hatyaku paalpadina vaariki yavajjeeva jailu shiksha, leda padella daka jailu shiksha leda jarimana vidhinchavachchu. okavela taagi nadipina driver pramaadaaniki paalpadithe atanu leda aame nirlakshyamgaa vyavaharinchaarani pariganinche prasakte ledanee, oka neram cheyadaaniki mundastugaa vesukunna pathakamgaa bhavinchi, aa pramaada paryavasanaalanu parigananaloki teesukuni sambandhita ipc sekshanla kinda sikshinchaalani commity sifaarasu chesindi. ninditulu vaahanam nadipinappudu madyam sevinchi unnara ani nirdhaarinchenduku .antarjaatiiya pramaanaalu gala testing mesheenlu prabhutvam vaadaalani sifaarasu chesindi. baiklu, kaarla resinglaku palpade vyaktulapai jarimaanaala mottaanni inka penchaalani suuchimchimdi. nirudu aagastulo prabhutvam motaru vahanala(savarana)billunu teesukuvachindi. taidilaavundagaa, aneka rashtralalo aartiivolu avineeti kendraalugaa marayani, vaahana dealerlu akramaalaku paalpadutunnaarani, vahanala resistration ika marinta kathinataram cheyalani commity sifaarasu chesindi.